Продуктите от категория „Моторно масло“ имат важна роля за осигуряването на надеждната и ефективна работа на двигателната система на автомобила. Доброто моторно масло би могло да спомогне за по-дългия живот на отделните елементи от двигателната система, да премахне замърсяванията, да ограничи разхода на гориво, както и да намали шума по време на шофиране. За да постигнете желаните резултати по отношение на тези аспекти, трябва да изберете най-подходящото за вашето превозно средство моторно масло. Ето какви видове моторно масло е възможно да срещнете на пазара:
минерално – минералното моторно масло се получава директно посредством дестилация от нефт, като не се прави никаква допълнителна обработка. Доколко качествено е съответното моторно масло зависи най-вече от качеството на нефта, както и от технологията на добиване, която се използва. Като цяло обаче моделите минерално моторно масло спадат към най-ниския клас от продуктовата категория. Купуват се главно заради цената, която е достъпна за максимално широк кръг от шофьори.
полусинтетично – при полусинтетичното моторно масло е налице смес между минерално и синтетично такова. Този тип моторно масло е възможност за шофьорите да си гарантират оптималното съотношение между качество и цена, налично на пазара. Залагайки на полусинтетично моторно масло, вие ще получите от една страна достъпна цена, отговаряща на финансовите ви възможности, а от друга – устойчив и ефективен продукт, който носи необходимите резултати по отношение съхранението изправността на вашия автомобил и представянето му на пътя.
синтетично – синтетичното е най-високият клас моторно масло. То се получава по изкуствен начин, а именно чрез протичането на определени химични процеси. Въпросният начин на получаване гарантира на синтетичното моторно масло значителна стабилност и устойчивост във времето, както и редица полезни свойства, свързани с поддръжката на двигателната система на автомобила. Преди закупуване на синтетично моторно масло имайте предвид, че неговата цена е доста по-висока от тези на останалите видове.